Restauranteienaar vas oor kreefArgieffoto JP Smith, burgemeesterskomiteelid vir veiligheid en sekuriteit, het gesê die restauranteienaar kon nie ŉ faktuur verskaf vir die 864 krewe wat by die restaurant gevind is nie. Die vrou het toe beamptes van die Kaapse mariene-eenheid glo met R15 000 probeer omkoop voordat sy in hegtenis geneem is. Volgens Smith sal die vrou tereg staan op aanklagte van die besit van kreef sonder ŉ faktuur, die besit van ondermaatse kreef en poging tot omkopery. Smith het gesê die arrestasie is beduidend aangesien dit dien as ŉ “tydige herinnering dat stropers selfs in die plaaslike mark ondersteuning geniet”.